techiaith/cofnodycynulliad_en-cy huggingface dataset:
English: I thank the Cabinet Secretary for that response. This Monday, I went to visit the new bay campus of Swansea University to see how European structural funds have been used there. And I was extremely impressed with the quality of their projects, particularly with their built-in, cross-cutting themes of sustainable development, tackling poverty and social exclusion, and particularly with the materials and manufacturing education, training and learning programme, which is a programme to upskill more than 360 people, from 30 different companies, in the field of advanced materials and manufacturing, also proactively encouraging women to participate. Does the Cabinet Secretary agree that we must ensure that such high-quality projects can be maintained in the future and that any future regional development progress must absolutely include high-quality standards, such as we see with European structural funds?
Welsh: Diolch i Ysgrifennydd y Cabinet am ei ymateb. Ddydd Llun, bûm yn ymweld â champws bae newydd Prifysgol Abertawe i weld sut y mae cronfeydd strwythurol Ewrop wedi cael eu defnyddio yno. A gwnaed argraff fawr iawn arnaf gan ansawdd eu prosiectau, yn enwedig gyda'u themâu cynwysedig, trawsbynciol ar ddatblygu cynaliadwy, trechu tlodi, ac allgáu cymdeithasol, ac yn enwedig gyda'r rhaglen addysg, hyfforddiant a dysgu ar ddeunyddiau a gweithgynhyrchu, sef rhaglen i uwchsgilio mwy na 360 o bobl, o 30 o wahanol gwmnïau, ym maes deunyddiau a gweithgynhyrchu uwch, rhaglen sydd hefyd yn mynd ati'n rhagweithiol i annog menywod i gymryd rhan. A yw Ysgrifennydd y Cabinet yn cytuno bod yn rhaid inni sicrhau y gellir cynnal prosiectau o'r fath safon yn y dyfodol ac y dylai unrhyw gynnydd yn y dyfodol o ran datblygu rhanbarthol gynnwys safonau uchel, fel yr hyn a welwn gyda chronfeydd strwythurol Ewrop?
English: Well, can I thank Julie Morgan for that, and thank her, of course, for the work that she does in chairing the programme monitoring committee for Wales? And I know it's been a theme in recent considerations at the programme monitoring committee of the way in which European funding can be used to assist with those cross-cutting themes of equality and sustainability. And I know we've talked in the Chamber here before about the way in which European Union funding has been used specifically to encourage women to participate in advanced manufacturing and in materials as well. We are currently working, Llywydd, to the Chancellor's guarantee, which is that, if we commit European funding by March of next year, he has given an undertaking to cover all of that. My hope is that, at the October Council of Ministers, we will get a period of transition, and that will mean that we can go on using European funding up to the end of the current seven-year period, and for two years beyond. And that will allow us to do what Julie Morgan said - to make sure that the quality of the projects we're able to bring forward will equal that of existing projects.
Welsh: Wel, a gaf fi ddiolch i Julie Morgan am hynny, a diolch iddi, wrth gwrs, am y gwaith y mae'n ei wneud yn cadeirio pwyllgor monitro rhaglenni Cymru? A gwn fod hyn wedi bod yn thema yn ystyriaethau diweddar y pwyllgor monitro rhaglenni ynglŷn â'r ffordd y gellir defnyddio arian Ewrop i gynorthwyo gyda themâu trawsbynciol cydraddoldeb a chynaliadwyedd. A gwn ein bod wedi siarad yn y Siambr hon o'r blaen ynglŷn â'r ffordd y defnyddiwyd cyllid yr Undeb Ewropeaidd yn benodol i annog menywod i gymryd rhan mewn gweithgynhyrchu uwch ac ym maes deunyddiau hefyd. Rydym yn gweithio ar hyn o bryd, Lywydd, yn unol â gwarant y Canghellor, sef, os ydym yn ymrwymo i gyllid Ewropeaidd erbyn mis Mawrth y flwyddyn nesaf, mae'n ymrwymo i ddarparu ar gyfer hynny. Fy ngobaith, yng Nghyngor y Gweinidogion ym mis Hydref, yw y byddwn yn cael cyfnod pontio, a bydd hynny'n golygu y gallwn barhau i ddefnyddio arian Ewrop hyd at ddiwedd y cyfnod presennol o saith mlynedd, ac am ddwy flynedd wedi hynny. A bydd hynny'n caniatáu inni wneud yr hyn a ddywedodd Julie Morgan - sicrhau bod ansawdd y prosiectau y gallwn eu cyflwyno o'r un ansawdd â phrosiectau presennol.
English: Cabinet Secretary, I wonder whether you've had a chance to look at Professor Graeme Reid's report into research funding. He concludes, 'I have found great strengths and national assets in Welsh Universities and in research and innovation centres that have been developed in Wales during the last decade but I am not convinced that the potential of these assets is fully exploited for the benefit of Wales.' And he goes on to say that the research community needs to work together to become more influential in pursuing competitive funding. And that's really important if we can continue at the European level for a little while or at whatever is going to come through the UK level in terms of shared prosperity funds or other mechanisms that may now be agreed.
Welsh: Ysgrifennydd y Cabinet, tybed a ydych wedi cael cyfle i ddarllen adroddiad yr Athro Graeme Reid ar gyllid ymchwil. Daw i'r casgliad, Rwyf wedi nodi cryfderau ac asedau cenedlaethol mawr ym mhrifysgolion Cymru ac mewn canolfannau ymchwil ac arloesi a ddatblygwyd yng Nghymru yn ystod y degawd diwethaf ond nid wyf yn argyhoeddedig fod potensial yr asedau hyn yn cael ei wireddu'n llawn er budd Cymru. Ac aiff yn ei flaen i ddweud bod angen i'r gymuned ymchwil weithio gyda'i gilydd i ddod yn fwy dylanwadol wrth sicrhau cyllid cystadleuol. Ac mae hynny'n bwysig iawn os gallwn barhau ar y lefel Ewropeaidd am beth amser neu ar beth bynnag a ddaw drwy lefel y DU ar ffyrdd cronfeydd ffyniant a rennir neu fecanweithiau eraill y gellir eu cytuno yn awr.
English: Well, I thank David Melding for that. I am familiar with the Reid review and with the conclusions that it draws. David Melding is absolutely right to highlight the fact that that review and others have shone a spotlight on Horizon 2020 funding from the European Union, in which Wales punches well above our weight. We get a considerably higher return through Horizon 2020 projects than you would expect for a higher education sector of our size, and that means that securing ongoing access to programmes of that sort beyond our membership of the European Union is vitally important for our research community. They do need, as Reid says, to go on increasing their capture of grants from major funders, such as the Medical Research Council and other UK councils, but the capture that they have, working with colleagues right across Europe from Horizon 2020, means that its successor programme and our ability in Wales to have access to it is especially important to research bodies here in Wales.
Welsh: Wel, diolch i David Melding am hynny. Rwy'n gyfarwydd ag adolygiad Reid a'i gasgliadau. Mae David Melding yn iawn i dynnu sylw at y ffaith bod yr adolygiad hwnnw ac eraill wedi craffu ar arian Horizon 2020 gan yr Undeb Ewropeaidd, lle mae Cymru'n gwneud yn well na'r disgwyl. Rydym yn cael mwy o lawer yn ôl drwy brosiectau Horizon 2020 nag y byddech yn ei ddisgwyl gan sector addysg uwch o'n maint, a golyga hynny fod sicrhau mynediad parhaus at raglenni o'r fath wedi inni adael yr Undeb Ewropeaidd yn hanfodol bwysig ar gyfer ein cymuned ymchwil. Fel y dywed Reid, mae angen iddynt barhau i gynyddu faint o grantiau y maent yn eu sicrhau gan arianwyr mawr, megis y Cyngor Ymchwil Feddygol a chynghorau eraill y DU, ond mae'r hyn y maent yn ei sicrhau, gan weithio gyda chydweithwyr o Horizon 2020 ledled Ewrop, yn golygu bod eu rhaglen olynol a'n gallu yng Nghymru i gael mynediad ati yn arbennig o bwysig i gyrff ymchwil yma yng Nghymru.
English: Diolch, Llywydd. Cabinet Secretary, I'd like to ask you about the proposed use of the mutual investment model, and specifically with regard to twenty-first century schools. You will be aware that the Public Accounts Committee has been investigating the use of the mutual investment model for financing capital projects, specifically band B of the twenty-first century schools programme. There have been concerns from the WLGA about the affordability of the model, based on their previous experience with PFI. There are also some wider concerns about locking local authorities and schools into 25-year contracts. Amongst them was the changing nature of the school curriculum over this period, which will inevitably lead to changing needs for school buildings in the long term. So, all these issues pose some concerns, which, as I say, the Public Accounts Committee has been looking at. I wonder if you could give us your insight into the development of the MIM and where you think we can go from here in terms of addressing some of these concerns?
Welsh: Diolch, Lywydd. Ysgrifennydd y Cabinet, hoffwn ofyn i chi ynglŷn â'r defnydd arfaethedig o'r model buddsoddi cydfuddiannol, ac yn benodol mewn perthynas ag ysgolion yr unfed ganrif ar hugain. Fe fyddwch yn gwybod bod y Pwyllgor Cyfrifon Cyhoeddus wedi bod yn archwilio'r defnydd o'r model buddsoddi cydfuddiannol er mwyn ariannu prosiectau cyfalaf, a band B o raglen ysgolion yr unfed ganrif ar hugain yn benodol. Mae Cymdeithas Llywodraeth Leol Cymru wedi mynegi pryderon ynglŷn â fforddiadwyedd y model, ar sail eu profiad blaenorol gyda mentrau cyllid preifat. Mae rhai pryderon ehangach hefyd ynghylch cloi awdurdodau lleol ac ysgolion i mewn i gontractau 25 mlynedd. Yn eu plith roedd natur newidiol y cwricwlwm ysgol dros y cyfnod hwn, a fydd yn arwain, yn anochel, at anghenion newidiol ar gyfer adeiladau ysgol yn y tymor hir. Felly, mae'r holl faterion hyn yn peri pryderon, ac fel y dywedaf, mae'r Pwyllgor Cyfrifon Cyhoeddus wedi bod yn eu harchwilio. Tybed a allech roi sylwadau ar ddatblygiad y model buddsoddi cydfuddiannol ac i ba gyfeiriad y credwch y gallwn fynd er mwyn mynd i'r afael â rhai o'r pryderon hyn?
English: Thank you, Cabinet Secretary. You spoke about the way that the mutual investment model differs from PFI; I think this has been an area of some confusion. There is a lack of clarity out there as to the nature of the differences with traditional PFI. If I can just give some examples: in a conventional PFI - a PF1 or PF2 deal - soft services are usually considered to include catering and cleaning provisions. What services do you envisage being, either included or excluded, if that's easier, from the mutual investment model within the twenty-first century schools programme? I say this in the light of the fact that there have been concerning stories of PFI hospitals faced with significant charges to deal with minor maintenance issues, such as one PFI hospital that was billed £333 to have a new lightbulb installed - an extreme example, but nonetheless, these are some of the concerns that have surrounded PFI, and which currently concern the MIM as well.
Welsh: Diolch, Ysgrifennydd y Cabinet. Fe sonioch chi am y ffordd y mae'r model buddsoddi cydfuddiannol yn wahanol i fenter cyllid preifat; credaf fod y mater wedi peri rhywfaint o ddryswch. Ceir diffyg eglurder ynghylch natur y gwahaniaethau rhyngddo a mentrau cyllid preifat traddodiadol. Os caf roi rhai enghreifftiau: mewn menter cyllid preifat gonfensiynol - cytundeb PF1 neu PF2 - ystyrir bod gwasanaethau meddal yn cynnwys arlwyo a darpariaethau glanhau fel arfer. Pa wasanaethau rydych yn rhagweld y byddant yn cael eu cynnwys, neu eu heithrio, os yw hynny'n haws, o'r model buddsoddi cydfuddiannol yn rhaglen ysgolion yr unfed ganrif ar hugain? Dywedaf hyn yng ngoleuni hanesion sy'n peri pryder ynglŷn ag ysbytai mentrau cyllid preifat yn wynebu costau sylweddol er mwyn ymdrin â mân faterion cynnal a chadw, megis un ysbyty menter cyllid preifat a gafodd fil o £333 am osod bwlb golau newydd - enghraifft eithafol, ond serch hynny, dyma rai o'r pryderon sydd wedi bod yn gysylltiedig â mentrau cyllid preifat, ac sy'n ymwneud â'r model buddsoddi cydfuddiannol ar hyn o bryd hefyd.
English: Llywydd, I'll do my best in the statement that I hope to publish shortly to restate some of the key components of the model, so that people can be clear about them. Let me just mention three in relation to the question that Nick Ramsay has asked: it's a key feature of the model that it allows the private sector to share in any profits of the private partner and to take up to 20 per cent equity in such schemes in order to do so. The model removes soft services from contracts - soft services such as cleaning and catering - and it removes equipment from the model as well, because of the experience that Nick Ramsay pointed to, and because equipment can be funded more efficiently from public capital. So, we have looked to learn the lessons of models elsewhere, particularly Scotland's not-for-profit distributing model, and to make sure that the model that we invent here in Wales learns those lessons and removes from it those components that have been particularly unsatisfactory in previous ways of working.
Welsh: Lywydd, fe wnaf fy ngorau yn y datganiad y gobeithiaf ei gyhoeddi cyn bo hir i ailddatgan rhai o elfennau allweddol y model, fel y gall pobl eu deall yn glir. Gadewch imi grybwyll tair yng nghyswllt y cwestiwn a ofynnwyd gan Nick Ramsay: un o nodweddion allweddol y model yw ei fod yn caniatáu i'r sector preifat rannu unrhyw elw i'r partner preifat ac i gymryd hyd at 20 y cant o ecwiti mewn cynlluniau o'r fath er mwyn gwneud hynny. Mae'r model yn cael gwared ar wasanaethau meddal o gontractau - gwasanaethau meddal megis glanhau ac arlwyo - ac yn cael gwared ar offer o'r model hefyd, oherwydd y profiad y cyfeiriodd Nick Ramsay ato, ac oherwydd y gellir ariannu offer yn fwy effeithlon o gyfalaf cyhoeddus. Felly, rydym wedi ceisio dysgu gwersi o fodelau mewn mannau eraill, yn enwedig model dosbarthu nid-er-elw yr Alban, a sicrhau bod y model rydym yn ei ddyfeisio yma yng Nghymru yn dysgu'r gwersi hynny ac yn cael gwared ar y cydrannau sydd wedi bod yn arbennig o anfoddhaol mewn ffyrdd blaenorol o weithio.
English: I'm getting the message that my questions have pre-empted a statement that can be expected from the Welsh Government in the near future. Maybe I'm ahead of the game. Thank you for that, Cabinet Secretary. Certainly in terms of the work that we've done in the Public Accounts Committee, there has been a message coming across that there's been a concern about a lack of communication between the Welsh Government and local authorities about the exact nature of the mutual investment model, but clearly with your statement coming forward, you obviously hope to address some of these concerns. In evidence provided to the committee by the Vale of Glamorgan Council, it was explained that it's been thought that to pay back their liabilities under the model, local authorities could use the funding they allocate to individual schools for maintenance. However, the Vale of Glamorgan's representative went further to explain that the amount of funding that schools actually receive in maintenance wouldn't necessarily be sufficient to cover that annual payment. So, that's been a source of concern. Given the need of councils to rely on their revenue budgets to finance repayments to the model, and the need to balance that finely with the financing of other services, is it the case that there is an argument here for clearer guidance to local authorities so that, certainly in planning ahead with their budgets, they're able to manage those budgets more effectively and also to find match funding where necessary to fill gaps that might emerge?
Welsh: Rwy'n amau bod fy nghwestiynau wedi achub y blaen ar ddatganiad y gellir ei ddisgwyl gan Lywodraeth Cymru yn y dyfodol agos. Efallai fy mod ar flaen y gad. Diolch am hynny, Ysgrifennydd y Cabinet. Yn sicr o ran y gwaith rydym wedi'i wneud yn y Pwyllgor Cyfrifon Cyhoeddus, cafwyd neges fod yna bryderon ynghylch diffyg cyfathrebu rhwng Llywodraeth Cymru ac awdurdodau lleol ynglŷn ag union natur y model buddsoddi cydfuddiannol, ond yn amlwg, pan fyddwch yn cyhoeddi'ch datganiad, byddwch yn amlwg yn gobeithio mynd i'r afael â rhai o'r pryderon hyn. Mewn tystiolaeth a ddarparwyd i'r pwyllgor gan Gyngor Bro Morgannwg, eglurwyd y credid y gallai awdurdodau lleol ddefnyddio'r arian y maent yn ei ddyrannu i ysgolion unigol at ddibenion gwaith cynnal a chadw er mwyn ad-dalu eu rhwymedigaethau o dan y model. Fodd bynnag, aeth cynrychiolydd Bro Morgannwg ymhellach ac esbonio na fyddai'r swm o arian y mae ysgolion yn ei dderbyn at ddibenion gwaith cynnal a chadw yn ddigon, o reidrwydd, i dalu am y taliad blynyddol hwnnw. Felly, mae hynny wedi bod yn achos pryder. O gofio angen y cynghorau i ddibynnu ar eu cyllidebau refeniw i ariannu ad-daliadau i'r model, a'r angen i gydbwyso hynny'n ofalus gydag ariannu gwasanaethau eraill, a yw'n wir fod dadl i'w chael yma dros ddarparu canllawiau cliriach i awdurdodau lleol fel y gallant, yn sicr wrth gynllunio ar gyfer y dyfodol gyda'u cyllidebau, reoli'r cyllidebau hynny'n fwy effeithiol yn ogystal â sicrhau arian cyfatebol pan fo angen er mwyn llenwi unrhyw fylchau a allai ddod i'r amlwg?
English: Llywydd, I look forward to reading the evidence that's been presented to the PAC and where there are areas where we need further discussions with local authorities to make sure that there is clear advice, we'd certainly wish to do that. I have been encouraged by the number of local authorities in Wales that have come forward with proposals to use the mutual investment model in order, as they wish to do - including the Vale of Glamorgan - to have an ambitious programme of investment in our schools estate. We will work with those local authorities, and where there are technical matters that need to be addressed to make sure that the model can deliver on the ground, of course we'd want to have those conversations with them.
Welsh: Lywydd, edrychaf ymlaen at ddarllen y dystiolaeth a gyflwynwyd i'r Pwyllgor Cyfrifon Cyhoeddus, ac os oes meysydd lle mae angen trafodaethau pellach gydag awdurdodau lleol er mwyn sicrhau bod cyngor clir ar gael, byddem yn sicr yn awyddus i wneud hynny. Rwyf wedi fy nghalonogi gan nifer yr awdurdodau lleol yng Nghymru sydd wedi cyflwyno cynigion i ddefnyddio'r model buddsoddi cydfuddiannol er mwyn sicrhau rhaglen fuddsoddi uchelgeisiol yn ein hystâd ysgolion, fel y dymunant ei wneud - gan gynnwys Bro Morgannwg. Byddwn yn gweithio gyda'r awdurdodau lleol hynny, a lle y ceir materion technegol y mae angen mynd i'r afael â hwy i sicrhau y gall y model gyflawni ar lawr gwlad, byddem yn awyddus i gael y sgyrsiau hynny gyda hwy wrth gwrs.
English: Thank you very much, Llywydd. And as we've just heard during this session, structural funds have been extremely important for Wales and for the Welsh economy. As part of the preparations for withdrawing from the European Union, the Finance Committee has started an inquiry into the structural funds, for example, what will replace them: the shared prosperity fund, Horizon 2020, which has just been mentioned. In that process, we've asked the Secretary of State to appear before the committee to provide evidence and it didn't come as much of a surprise to me, but it was a shock, in a way, to receive a letter from the Secretary of State for Wales saying that he didn't think that an appearance before the committee was necessary. And, more than that, he hasn't prepared any evidence for the committee. I don't think that this demonstrates that the Secretary of State is dealing with the committees of this Assembly in a way that is appropriate and respectful, but could you tell us from your point of view as to whether you trust in the role of the Secretary of State for Wales in preparing the ground for structural funds for each nation within the UK, as we see the structural funds disappear?
Welsh: Diolch yn fawr, Llywydd. Fel rwyf newydd ei glywed yn ystod y sesiwn yma, mae'r cronfeydd strwythurol wedi bod yn bwysig iawn i Gymru ac i economi Cymru, ac fel rhan o baratoi tuag at adael yr Undeb Ewropeaidd, mae'r Pwyllgor Cyllid wedi dechrau ar ymchwiliad i'r cronfeydd strwythurol, er enghraifft, beth ddaw yn eu lle nhw: cronfa cyfoeth ar y cyd, Horizon 2020, sydd newydd gael ei grybwyll. Yn y broses yna, rydym wedi gofyn i'r Ysgrifennydd Gwladol ddod i'r pwyllgor i roi tystiolaeth ac nid oedd yn syndod i fi, ond roedd e, serch hynny, yn dipyn o sioc, mewn ffordd, i dderbyn llythyr gan Ysgrifennydd Gwladol Cymru yn dweud nad oedd e'n meddwl bod angen iddo ddod i'r pwyllgor. Mwy na hynny, nid yw wedi paratoi unrhyw dystiolaeth ar gyfer y pwyllgor. Nid wyf yn meddwl bod hyn yn dangos bod yr Ysgrifennydd Gwladol yn ymwneud â phwyllgorau'r Cynulliad hwn mewn ffordd sydd yn briodol ac sydd yn barchus, ond a fedrwch chi ddweud eich hun, a ydych chi'n ymddiried yn swydd Ysgrifennydd Gwladol Cymru i baratoi'r ffordd tuag at ariannu strwythurol dros bob gwlad yn y Deyrnas Gyfunol wrth inni weld y cronfeydd strwythurol yn diflannu?
English: Well, it's not acceptable to me, and I'm certain it's not acceptable to the Finance Committee either when they request that the Secretary of State attends, the person in Westminster - so they say - who is accountable to us in Wales, and he is not willing to come to give evidence to the committee. I have read a number of submissions made to the committee by others, and a great deal of interesting evidence has been submitted. I saw Julie Morgan and others come before the committee, and I look forward to my attendance, too. This is not the first time for the Secretary of State to be offered the opportunity to attend the Finance Committee, and he is not willing to do it. I take every opportunity I have to raise the future of the structural funds with the United Kingdom Government, but that is not the only way of doing it.
Welsh: Wel, nid yw'n dderbyniol i mi, ac rwy'n siŵr nid yw'n dderbyniol i'r Pwyllgor Cyllid hefyd pan maen nhw'n gofyn i'r Ysgrifennydd Gwladol, y person yn San Steffan sy'n gyfrifol - maen nhw'n dweud - i ni yng Nghymru ac nid yw'n fodlon dod i roi tystiolaeth i'r pwyllgor. Rwyf wedi darllen nifer o bethau sydd wedi dod i mewn i'r pwyllgor o bobl eraill, ac mae lot o dystiolaeth ddiddorol wedi dod i mewn. Gwelais i Julie Morgan a phobl eraill o flaen y pwyllgor. Rwy'n edrych ymlaen at ddod hefyd. Nid hwn yw'r tro cyntaf i'r Ysgrifennydd Gwladol gael cyfle i ddod i'r Pwyllgor Cyllid, ac nid ydy e'n fodlon gwneud hynny. Rwy'n derbyn bob tro, bob cyfle sydd gyda fi, i godi dyfodol y cronfeydd strwythurol gyda Llywodraeth y Deyrnas Unedig, ond nid hynny yw'r unig ffordd i wneud hynny.
English: Well, Llywydd, Professor Lang is quite wrong, and he has no evidence for the assertion that he made because there has been no action under the inter-governmental agreement. So, he would have nothing at all on which to rely for the assertion that he has offered. As to the Letwin amendment, the Member is aware, because the First Minister reported it yesterday, that there were explicit assurances given in the House of Lords that the amendment refers to England only; that it does not trespass into devolved competencies. There was a discussion, as I understand it, at the Business Committee yesterday as to whether or not an LCM needed to be brought forward. The Government would have brought one forward had the Business Committee concluded that there were changes to the Bill that had a material impact on the responsibilities that we hold here. The Business Committee concluded that was not the case, and I think that is a reflection of the strength of the assurances that we have received.
Welsh: Wel, Lywydd, mae'r Athro Lang yn gwbl anghywir, ac nid oes ganddo unrhyw dystiolaeth i'w honiad gan nad oes unrhyw gamau wedi'u cymryd o dan y cytundeb rhynglywodraethol. Felly, ni allai ddibynnu ar unrhyw beth i gefnogi ei honiad. O ran gwelliant Letwin, mae'r Aelod yn ymwybodol, gan fod y Prif Weinidog wedi dweud ddoe, y rhoddwyd sicrwydd penodol yn Nhŷ'r Arglwyddi fod y gwelliant yn cyfeirio at Loegr yn unig; nad yw'n tresmasu ar gymwyseddau datganoledig. Cafwyd trafodaeth, yn ôl yr hyn a ddeallaf, yn y Pwyllgor Busnes ddoe ynglŷn â'r angen i gyflwyno cynnig cydsyniad deddfwriaethol ai peidio. Byddai'r Llywodraeth wedi cyflwyno un pe bai'r Pwyllgor Busnes wedi dod i'r casgliad fod newidiadau i'r Bil yn cael effaith sylweddol ar y cyfrifoldebau sydd gennym yma. Daeth y Pwyllgor Busnes i'r casgliad nad oedd hynny'n wir, a chredaf fod hynny'n adlewyrchu cryfder y sicrwydd a gawsom.